افغانستان نینگ پروان ولایتیده کیم ایکن لیگی معلوم بولمه گن قوراللی کیشی لر بیر نفر عیال پولیس نی آتیب اولدیردی. ولایت مسئوللری اوشبو حادثه نینگ توناون جبل سراج اولسوال لیگی عزت خیل منطقه سیده یوز بیرگن لیگی نی بیلدیردی. زرغونه اسمی گه ایگه اوشبو عیال پولیس نینگ اوز اوییدن چیقیب وظیفه سی گه کیتیتگن پیتده قوراللی کیشی لر تمانیدن آتیب اولدیریلگن لیگی معلوم قیلیندی. خودی منه شو قضیه بیلن علاقه لی بیر کیشی نینگ اوشلنگن لیگی معلوم قیلینرایکن, حادثه گه تیگیشلی تحقیقات نینگ دوام ایتیتگن لیگی بیلدیریلدی. اوشبو قوراللی هجوم نینگ مسئولیتی نی هیچ بیر تمان نینگ اوز بوینی گه آلمه گن لیگی کورینماقده. براق, عموماً آلیب قره گنده بونده ی هجوم لرنینگ مسئولیتی نی طالبان اوز بوینی گه آلیب کیلماقده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
